BGRIM ยันไม่เกี่ยวเขื่อน “เซเปียน-เซน้ำน้อย” แตก! มั่นใจโครงการบริษัทไม่ถูกกระทบ
BGRIM ยันไม่เกี่ยวเขื่อน "เซเปียน-เซน้ำน้อย" แตก! มั่นใจโครงการบริษัทไม่ถูกกระทบ
25 ก.ค. 2561

บริษัท บี.กริม เพาเวอร์ จำกัด (มหาชน) หรือ BGRIM เปิดเผยว่า ตามที่มีข่าวเกี่ยวกับการทรุดตัวของเขื่อนดินย่อยโครงการโรงไฟฟ้าพลังน้ำเซเปียน-เซน้ำน้อย ซึ่งตั้งอยู่ในสาธารณรัฐประชาธิปไตยประชาชนลาว จนเป็นเหตุให้สันเขื่อนดินย่อยเกิดรอยร้าวและมีน้ำไหลออกสู่พื้นที่ท้ายน้ำ โดยเขื่อนดังกล่าวไม่ได้เป็นเขื่อนของบริษัท และโครงการโรงไฟฟ้าของบริษัทไม่ได้รับผลกระทบใด ๆ จากน้ำที่ไหลจากเขื่อนดังกล่าว
โดยวานนี้ (24 ก.ค.61) เขื่อนเซเปียน-เซน้ำน้อยในสาธารณรัฐประชาธิปไตยประชาชนลาว (สปป.ลาว) เกิดเหตุสันเขื่อนดินย่อยส่วน D แตก เนื่องจากปริมาณน้ำมากเกินกำหนด หลังจากฝนตกหนักต่อเนื่อง ทำให้มวลน้ำราว 600 ล้านลูกบาศก์เมตรไหลเข้าท่วมบ้านเรือนในเมืองสะหนามไซ แขวงอัตตะปือ ของ สปป.ลาว ตั้งแต่เมื่อคืนที่ผ่านมา
อนึ่ง โครงการโรงไฟฟ้าพลังน้ำ 2 โครงการ ของ BGRIM ได้แก่ โครงการโรงไฟฟ้าพลังน้ำ เซน้ำน้อย 2 และเซกะตำ 1 ของบริษัทเซน้ำน้อย และ เซกะตำ ไฮโดรเพาเวอร์ (“XXHP”) ซึ่งเป็นบริษัทย่อยของ BGRIM